У 1978 г. Ежы Пашэнда апублікаваў сваю працу, у якой прывёў адшуканыя ім рабочыя план і разрэз слуцкага Троіцкага касцёла, зрабіў рэканструкцыю яго выгляду. Адзначаючы ўплыў праваслаўнага дойлідства на архітэктуру беларускіх драўляных цэнтрычных касцёлаў, даследчык гісторыі драўлянай архітэктуры Сяргей Сергачоў звяртае ўвагу на сувязь слуцкіх касцёлаў з архітэктурай мураваных беларускіх цэркваў ХVІ ст. абарончага тыпу. Аднак узнікае пытанне: з якой бы нагоды дойліды езуіцкіх касцёлаў у Слуцку бралі за ўзор для пераймання праваслаўныя храмы ХVІ ст., якія, дарэчы, знаходзяцца далёка ад Слуцка? І тут мы можам зрабіць яшчэ адну выснову на карысць гіпотэзы, што, хутчэй за ўсё, за ўзор быў узяты Успенскі сабор, завершаны незадоўга перад тым. Адсюль можна выказаць меркаванне, што ўзведзены на пачатку ХVІІІ ст.